[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 26.11.2010

COM(2010) 750 τελικό

ΣΧΕΔΙΟ ΓΕΝΙΚΟΥ ΠΡΟΫΠΟΛΟΓΙΣΜΟΥ 2011

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

ΣΧΕΔΙΟ ΓΕΝΙΚΟΥ ΠΡΟΫΠΟΛΟΓΙΣΜΟΥ 2011

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

Έχοντας υπόψη:

- τη συνθήκη για τη λειτουργία της Ευρωπαϊκής Ένωσης, και ιδίως το άρθρο 314, σε συνδυασμό με τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 106α,

- τον κανονισμό (EΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[1], και ιδίως το άρθρο 37,

- το αρχικό σχέδιο γενικού προϋπολογισμού της Ευρωπαϊκής Ένωσης για το οικονομικό έτος 2011 που υπέβαλε η Επιτροπή στις 15 Ιουνίου 2010[2],

- το σχέδιο διορθωτικής επιστολής αριθ. 1/2011[3],

- το σχέδιο διορθωτικής επιστολής αριθ. 2/2011[4],

- το σχέδιο διορθωτικής επιστολής αριθ. 3/2011[5],

- τη θέση του Συμβουλίου για το αρχικό σχέδιο γενικού προϋπολογισμού της Ευρωπαϊκής Ένωσης για το οικονομικό έτος 2011 που ενέκρινε το Συμβούλιο στις 12 Αυγούστου 2010,

- τις τροπολογίες του Ευρωπαϊκού Κοινοβουλίου στη θέση του Συμβουλίου για το αρχικό σχέδιο γενικού προϋπολογισμού της Ευρωπαϊκής Ένωσης για το οικονομικό έτος 2011 που ενέκρινε το Ευρωπαϊκό Κοινοβούλιο στις 20 Οκτωβρίου 2010,

Η Ευρωπαϊκή Επιτροπή υποβάλλει στην αρμόδια για τον προϋπολογισμό αρχή το σχέδιο γενικού προϋπολογισμού για το 2011.

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 5

2. Σχέδιο προϋπολογισμού 2011 εντός του πολυετούς δημοσιονομικού πλαισίου 5

2.1 Ανώτατα όρια του πολυετούς δημοσιονομικού πλαισίου για τον προϋπολογισμό του 2011 5

2.2 Ανασκόπηση του νέου σχεδίου προϋπολογισμού 2011 6

3. Βασικά Στοιχεία της Πρότασης Νέου Σχεδίου Προϋπολογισμού 8

3.1. Γενική προσέγγιση για τις πιστώσεις πληρωμών 9

3.2 Τομείς δαπανών του δημοσιονομικού πλαισίου 10

3.2.1 Τομέας 1α — Ανταγωνιστικότητα για την ανάπτυξη και την απασχόληση 10

3.2.2 Τομέας 1β — Συνοχή για την ανάπτυξη και την απασχόληση 11

3.2.3 Τομέας 2 — Διατήρηση και διαχείριση των φυσικών πόρων 12

3.2.4 Τομέας 3α — Ελευθερία, ασφάλεια και δικαιοσύνη 13

3.2.5 Τομέας 3β — Ιθαγένεια 13

3.2.6 Τομέας 4 — Η ΕΕ ως παγκόσμιος παράγων 14

3.2.7 Τομέας 5 — Διοίκηση 14

3.3. Οριζόντια θέματα 15

3.3.1 Αποκεντρωμένοι οργανισμοί 15

3.3.2 Εκτελεστικοί οργανισμοί 16

3.3.3 Πρότυπα σχέδια και προπαρασκευαστικές δράσεις 16

3.3.4 Παρατηρήσεις του προϋπολογισμού 16

3.3.5 Νέες γραμμές προϋπολογισμού 16

3.3.6 Αποθεματικά 17

4. Συγκεφαλαιωτικές Παρατηρήσεις 17

5. Σχέδιο προϋπολογισμού 2011 ανά τομέα του δημοσιονομικού πλαισίου 18

5.1 Σχέδιο προϋπολογισμού 2011 ανά τομέα του δημοσιονομικού πλαισίου (σωρευτική κατάσταση) 18

5.2 Σχέδιο προϋπολογισμού 2011 ανά τομέα του δημοσιονομικού πλαισίου (λεπτομερής κατάσταση) 21

ΑΛΛΑΓΕΣ ΣΤΗΝ ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

Οι αλλαγές στην κατάσταση εσόδων και δαπανών ανά τμήμα είναι διαθέσιμες στο EUR-Lex ( http://eur-lex.europa.eu/budget/www/index-en.htm ). Η απόδοση στην αγγλική γλώσσα των αλλαγών σ’αυτές τις καταστάσεις ανά τμήμα επισυνάπτεται στο παράρτημα του προϋπολογισμού για ενημερωτικούς λόγους.

1. Εισαγωγή

Η Επιτροπή διαβίβασε το σχέδιο προϋπολογισμού για το 2011 σε όλες τις επίσημες γλώσσες στις 15 Ιουνίου 2010[6]. Το σχέδιο προϋπολογισμού 2011 είναι το πρώτο που θα αποτελέσει αντικείμενο διαπραγματεύσεων στο πλαίσιο των νέων ρυθμίσεων που θέσπισε η συνθήκη της Λισαβόνας. Το Συμβούλιο ολοκλήρωσε την ανάγνωση του σχεδίου του προϋπολογισμού στις 12 Αυγούστου, ενώ το Ευρωπαϊκό Κοινοβούλιο ψήφισε την ανάγνωσή του στις 20 Οκτωβρίου. Επειδή το Ευρωπαϊκό Κοινοβούλιο ενέκρινε τις τροπολογίες του σχεδίου του προϋπολογισμού, τις οποίες δεν μπορούσε να δεχτεί το Συμβούλιο, συνεκλήθη επιτροπή συνδιαλλαγής σύμφωνα με το άρθρο 314 παράγραφος 4 στοιχείο γ) της συνθήκης για τη λειτουργία της Ευρωπαϊκής Ένωσης (ΣΛΕΕ).

Η επιτροπή συνδιαλλαγής εργάστηκε για περίοδο είκοσι τεσσάρων ημερών, μεταξύ της 26ης Οκτωβρίου και της 15ης Νοεμβρίου, και κατέληξε σχεδόν σε συμφωνία για τα στοιχεία του σχεδίου του προϋπολογισμού για το 2011. Εντούτοις, δεν ήταν τελικά δυνατό να συμβιβασθούν οι θέσεις του Ευρωπαϊκού Κοινοβουλίου και του Συμβουλίου εντός της προβλεπόμενης περιόδου, και έτσι, σύμφωνα με το άρθρο 314 παράγραφος 8 της ΣΛΕΕ, «υποβάλλεται νέο σχέδιο προϋπολογισμού από την Επιτροπή» .

2. Σχέδιο προϋπολογισμού 2011 εντός του πολυετούς δημοσιονομικού πλαισίου

2.1 Ανώτατα όρια του πολυετούς δημοσιονομικού πλαισίου για τον προϋπολογισμό του 2011

Στο πολυετές δημοσιονομικό πλαίσιο (ΠΔΠ), τα ανώτατα όρια των πιστώσεων αναλήψεως υποχρεώσεων για τους διάφορους τομείς δαπανών για το 2011 έχουν ως εξής:

Τομέας | σε εκατ. ευρώ, σε τρέχουσες τιμές |

1. Βιώσιμη ανάπτυξη 1α Ανταγωνιστικότητα για την ανάπτυξη και την απασχόληση 1β Συνοχή για την ανάπτυξη και την απασχόληση | 63 974 12 987 50 987 |

2. Διατήρηση και διαχείριση των φυσικών πόρων εκ των οποίων: δαπάνες σχετικές με την αγορά και άμεσες ενισχύσεις | 60 338 47 617 |

3. Ιθαγένεια, ελευθερία, ασφάλεια και δικαιοσύνη 3α Ελευθερία, ασφάλεια και δικαιοσύνη 3β Ιθαγένεια | 1 889 1 206 683 |

4. Η ΕΕ ως παγκόσμιος παράγων | 8 430 |

5. Διοίκηση | 8 334 |

ΣΥΝΟΛΟ | 142 965 |

Στο ΠΔΠ, το συνολικό ανώτατο όριο των πιστώσεων αναλήψεως υποχρεώσεων (142 965 εκατ. ευρώ) αντιστοιχεί στο 1,14% του ακαθάριστου εθνικού εισοδήματος (ΑΕΕ) της ΕΕ. Το ανώτατο όριο των πιστώσεων πληρωμών ανέρχεται σε 134 280 εκατ. ευρώ, δηλαδή στο 1,07% του ΑΕΕ.

2.2 Ανασκόπηση του νέου σχεδίου προϋπολογισμού 2011

σε εκατ. ευρώ

Προϋπολογισμός 2010 (1) | Νέο σχέδιο προϋπολογισμού 2011 | Διαφορά |

Περιθώριο (2) | -27,2 |

— Ανταγωνιστικότητα για την ανάπτυξη και την απασχόληση | 14 862,9 | 11 343,3 | 13 520,6 | 11 645,8 | -9,0% | 2,7% |

Εξαιρούνται τα ενεργειακά έργα για την ενίσχυση της οικονομικής ανάκαμψης (ΕΣΑΟ) | 12 882,9 | 10 315,8 | 13 520,6 | 11 620,6 | 5,0% | 3,0% |

Περιθώριο (2) | -33,6 |

— Συνοχή για την ανάπτυξη και την απασχόληση | 49 386,6 | 36 370,9 | 50 980,6 | 41 682,5 | 3,2% | 14,6% |

Περιθώριο | 6,4 |

2. Διατήρηση και διαχείριση των φυσικών πόρων | 59 498,8 | 58 135,6 | 58 659,2 | 56 409,3 | -1,4% | -3,0% |

Περιθώριο | 1 678,8 |

3. Ιθαγένεια, ελευθερία, ασφάλεια και δικαιοσύνη | 1 687 ,5 | 1 411,0 | 1 821,9 | 1 460 ,2 | 8,0% | 3,5% |

Περιθώριο | 67,1 |

— Ελευθερία, ασφάλεια και δικαιοσύνη | 1 006,5 | 738,6 | 1 139,0 | 814,3 | 13,2% | 10,2% |

Περιθώριο | 67,0 |

— Ιθαγένεια | 681,0 | 672,4 | 682,9 | 646,0 | 0,3% | -3,9% |

Περιθώριο | 0,1 |

4. Η ΕΕ ως παγκόσμιος παράγων | 8 141,0 | 7 787,7 | 8 754,3 | 7 249,0 | 7,5% | -6,9% |

Περιθώριο (3) | -70,4 |

5. Διοίκηση | 7 908,0 | 7 907,5 | 8 081,7 | 8 080,4 | 2,2% | 2,2% |

Περιθώριο (4) | 334,3 |

Σύνολο | 141 484,8 | 122 955,9 | 141 818,3 | 126 527,1 | 0,2% | 2,9% |

Εκτός των ενεργειακών έργων για την ενίσχυση της οικονομικής ανάκαμψης | 139 504,8 | 121 928,4 | 141 818,3 | 125 502,1 | 1,7% | 2,9% |

Περιθώριο (5), (6) | 1 982,6 | 7 934,9 |

Πιστώσεις ως% του ΑΕΕ | 1,17% | 1,02% | 1,13% | 1,01% |

(1) Ο προϋπολογισμός 2010 περιλαμβάνει διορθωτικούς προϋπολογισμούς 1 έως 7. (2) Το περιθώριο του τομέα 1α δεν λαμβάνει υπόψη τις πιστώσεις που αφορούν το Ευρωπαϊκό Ταμείο Προσαρμογής στην Παγκοσμιοποίηση (500 εκατ. ευρώ). (3) Το περιθώριο του τομέα 4 δεν λαμβάνει υπόψη τις πιστώσεις που αφορούν το Αποθεματικό Επείγουσας Βοήθειας (253,9 εκατ. ευρώ). (4) Για τον υπολογισμό του περιθωρίου υπό το ανώτατο όριο για τον τομέα 5, λαμβάνεται υπόψη η υποσημείωση αριθ. 1 του δημοσιονομικού πλαισίου 2007-2013 που αφορά ποσό 82 εκατ. ευρώ για τις εισφορές του προσωπικού στο συνταξιοδοτικό καθεστώς. (5) Το συνολικό περιθώριο για τις αναλήψεις υποχρεώσεων δεν λαμβάνει υπόψη τις πιστώσεις που αφορούν το Ευρωπαϊκό Ταμείο Προσαρμογής στην Παγκοσμιοποίηση (500 εκατ. ευρώ), το αποθεματικό επείγουσας βοήθειας (253,9 εκατ. ευρώ) και τις εισφορές του προσωπικού στο συνταξιοδοτικό καθεστώς (82 εκατ. ευρώ). (6) Το συνολικό περιθώριο για τις πληρωμές δεν λαμβάνει υπόψη τις πιστώσεις που αφορούν το αποθεματικό επείγουσας βοήθειας (100 εκατ. ευρώ) και τις εισφορές του προσωπικού στο συνταξιοδοτικό καθεστώς (82 εκατ. ευρώ). |

Η Επιτροπή υποβάλλει την παρούσα νέα πρόταση σχεδίου προϋπολογισμού για το 2011, σύμφωνα με τις θέσεις που εξέφρασαν το Συμβούλιο και το Ευρωπαϊκό Κοινοβούλιο κατά την περίοδο συνδιαλλαγής.

Σε ό,τι αφορά τις πιστώσεις αναλήψεως υποχρεώσεων , η συνολική δαπάνη που προτείνεται στο σχέδιο προϋπολογισμού 2011 είναι 141 818,3 εκατ. ευρώ, ποσό που ισοδυναμεί με το 1,13% του ΑΕΕ, δηλαδή αύξηση κατά 332,0 εκατ. ευρώ σε σύγκριση με το 2010. Αυτό σημαίνει ότι το συνολικό περιθώριο υπό τα ανώτατα όρια διαμορφώνεται σε 1 984,1 εκατ. ευρώ.

Οι πιστώσεις πληρωμών καθορίζονται στο επίπεδο που συμφώνησε το Συμβούλιο τον Αύγουστο, δηλαδή σε 126 527,1 εκατ. ευρώ, ποσό που αντιστοιχεί στο 1,01% του ΑΕΕ. Συνεπώς, διαπιστώνεται αύξηση κατά 3 571,2 εκατ. ευρώ σε σύγκριση με τις πιστώσεις πληρωμών που προβλέπονταν στον προϋπολογισμό του 2010, και παραμένει περιθώριο 7 934,9 εκατ. ευρώ υπό το ανώτατο όριο. Το Κοινοβούλιο δήλωσε ότι κατανοεί τη θέση του Συμβουλίου, δεδομένων των δημοσιονομικών περιορισμών που αντιμετωπίζουν επί του παρόντος τα κράτη μέλη. Η Επιτροπή επαναλαμβάνει τη σταθερή πεποίθησή της ότι αυτό το επίπεδο πληρωμών μπορεί να συμφωνηθεί μόνον εάν συνοδεύεται από τη δέσμευση της αρμόδιας για τον προϋπολογισμό αρχής να ανταποκρίνεται χωρίς καθυστέρηση στα αιτήματα για συμπληρωματικές πιστώσεις πληρωμών μέσω διορθωτικών προϋπολογισμών ή μεταφορών, προκειμένου να αποτραπεί κάθε έλλειψη σε πιστώσεις πληρωμών.

Οι προτάσεις για πιστώσεις αναλήψεως υποχρεώσεων για την Ανταγωνιστικότητα για την ανάπτυξη και την απασχόληση (τομέας 1α) καθορίζονται σε 13 520,6 εκατ. ευρώ, ποσό που ισοδυναμεί με μείωση 9,0% σε σύγκριση με τον προϋπολογισμό του 2010. Επειδή τα εν λόγω ποσά υπερβαίνουν το ανώτατο όριο για τον τομέα 1α, η Επιτροπή προτείνει ταυτόχρονα να κινητοποιήσει το μέσο ευελιξίας με 34 εκατ. ευρώ[7]. Οι πιστώσεις πληρωμών αυξάνονται κατά 2,7% σε 11 645,8 εκατ. ευρώ. Η φαινομενική μείωση των πιστώσεων αναλήψεως υποχρεώσεων για τον συγκεκριμένο τομέα πρέπει να αξιολογηθεί σε συνάρτηση με τη συμπερίληψη στον προϋπολογισμό του 2010 της δεύτερης δόσης των συμπληρωματικών πιστώσεων για τη χρηματοδότηση ενεργειακών έργων με σκοπό την ενίσχυση της οικονομικής ανάκαμψης. Αφ’ης στιγμής δεν συνυπολογισθεί το συγκεκριμένο στοιχείο, διαπιστώνεται αύξηση των πιστώσεων αναλήψεως υποχρεώσεων και των πιστώσεων πληρωμών κατά 5,0% και 3,0%, αντιστοίχως.

Για τη Συνοχή για την ανάπτυξη και την απασχόληση (τομέας 1β) οι πιστώσεις αναλήψεως υποχρεώσεων αυξάνονται κατά 3,2%, δηλαδή σε 50 980,6 εκατ. ευρώ, αφήνοντας περιθώριο 6,4 εκατ. ευρώ. Οι πιστώσεις πληρωμών αυξάνονται κατά 14,6%, δηλαδή σε 41 682,5 εκατ. ευρώ. Η σημαντική αύξηση του ύψους των πληρωμών καταδεικνύει τον κανονικό ρυθμό υλοποίησης των προγραμμάτων της πολιτικής συνοχής κατά την περίοδο προγραμματισμού 2007 – 2013, ο οποίος συντελεί στην οικονομική ανάκαμψη στην Ευρώπη.

Πιστώσεις αναλήψεως υποχρεώσεων ύψους 58 659,2 εκατ. ευρώ προτείνονται για τη Διατήρηση και διαχείριση των φυσικών πόρων (τομέας 2) , που αντιστοιχεί σε μείωση 1,4% σε σύγκριση με τον προϋπολογισμό του 2010 και αφήνει περιθώριο 1 680,3 εκατ. ευρώ κάτω από το ανώτατο όριο. Οι πιστώσεις πληρωμών μειώνονται κατά 3,0% σε 56 409,3 εκατ. ευρώ. Στο εσωτερικό του συγκεκριμένου τομέα, το ποσό που προβλέπεται για δαπάνες που σχετίζονται με την αγορά και τις άμεσες ενισχύσεις ανέρχεται σε 42 891,2 εκατ. ευρώ όσον αφορά τις πιστώσεις αναλήψεως υποχρεώσεων και σε 42 786,6 εκατ. ευρώ όσον αφορά τις πιστώσεις πληρωμών.

Στον τομέα 3α ( Ελευθερία, ασφάλεια και δικαιοσύνη ), οι πιστώσεις αναλήψεως υποχρεώσεων αυξάνονται σημαντικά, ήτοι κατά 13,2%, σε 1 139,0 εκατ. ευρώ, αφήνοντας περιθώριο 67,0 εκατ. ευρώ. Οι πιστώσεις πληρωμών αυξάνονται και αυτές σημαντικά, κατά 10,2%, σε 814,3 εκατ. ευρώ.

Για τον τομέα 3β ( Ιθαγένεια ), οι πιστώσεις αναλήψεως υποχρεώσεων ανέρχονται σε 682,9 εκατ. ευρώ και αφήνουν περιθώριο 0,1 εκατ. ευρώ. Οι πιστώσεις πληρωμών για τον συγκεκριμένο τομέα μειώνονται κατά 3,9% σε 646,0 εκατ. ευρώ. Η μείωση οφείλεται στην κινητοποίηση του ταμείου αλληλεγγύης το 2010 (13,0 εκατ. ευρώ), που προστέθηκε στον αρχικό προϋπολογισμό κατά τη διάρκεια του έτους.

Στον τομέα 4 , η ΕΕ ως παγκόσμιος παράγων , σημειώνεται αύξηση των πιστώσεων αναλήψεως υποχρεώσεων κατά 7,5% σε 8 754,3 εκατ. ευρώ, ποσό που υπερβαίνει το ανώτατο όριο του τομέα 4. Η Επιτροπή προτείνει παράλληλα την κινητοποίηση του μέσου ευελιξίας με 71 εκατ. ευρώ[8]. Οι πιστώσεις πληρωμών μειώνονται κατά 6,9% σε 7 249,0 εκατ. ευρώ. Το συνολικό ύψος των πιστώσεων πληρωμών είναι χαμηλότερο σε σύγκριση με το 2010, δεδομένου ότι οι αναλήψεις υποχρεώσεων προς εκκαθάριση (οι οποίες καλούνται «ΥΠΕ») σε πολλές γραμμές «ολοκλήρωσης» για παλαιότερα προγράμματα τα οποία τώρα βρίσκονται στο στάδιο του κλεισίματος έχουν ελαττωθεί σημαντικά.

Οι πιστώσεις αναλήψεως υποχρεώσεων και οι πιστώσεις πληρωμών του τομέα 5 ( Διοικητικές δαπάνες ) αυξάνονται κατά 2,2%. Ειδικότερα, οι αναλήψεις υποχρεώσεων καθορίζονται σε 8 081,7 εκατ. ευρώ, οι δε πληρωμές σε 8 080,4 εκατ. ευρώ. Αυτό αφήνει περιθώριο 334,3 εκατ. ευρώ[9].

3. Βασικά Στοιχεία της Πρότασης Νέου Σχεδίου Προϋπολογισμού

Το σημείο έναρξης για την προετοιμασία αυτού του νέου σχεδίου του προϋπολογισμού για το 2011 είναι η αρχική πρόταση της Επιτροπής του Ιουνίου, όπως τροποποιήθηκε με τρεις διορθωτικές επιστολές (ΔΕ) – ΔΕ 1/2011[10] (Ευρωπαϊκή Υπηρεσία Εξωτερικής Δράσης), ΔΕ 2/2011[11] (οργανισμοί και ευρωπαϊκός μηχανισμός χρηματοοικονομικής σταθεροποίησης) και ΔΕ 3/2011[12] (γεωργικές δαπάνες).

Οι αλλαγές που προτείνονται τώρα αντανακλούν τις συζητήσεις που έχουν ήδη λάβει χώρα μεταξύ των δύο σκελών της αρμόδιας για τον προϋπολογισμό αρχής. Οι εν λόγω συζητήσεις κατέληξαν σε μεγάλο βαθμό σύγκλισης και αυτά τα στοιχεία συμβιβασμού λαμβάνονται υπόψη στη νέα πρόταση της Επιτροπής, με σκοπό να διευκολυνθεί η ταχεία σύναψη συμφωνίας για τον προϋπολογισμό του 2011.

Η έλλειψη συμφωνίας για τον προϋπολογισμό θα έχει σοβαρές συνέπειες για την εφαρμογή των βασικών πολιτικών και προγραμμάτων, και θα στείλει αρνητικό μήνυμα στους πολίτες της Ευρώπης σε μια εποχή οικονομικής αβεβαιότητας. Θα υπονομευθεί επίσης η αξιοπιστία της ΕΕ σε διεθνές επίπεδο.

΄Εχοντας κατά νου αυτήν την επιταγή, η Επιτροπή επιδιώκει να συμβιβάσει τις θέσεις των δύο σκελών της αρμόδιας για τον προϋπολογισμό αρχής στην παρούσα πρόταση για νέο σχέδιο προϋπολογισμού.

Οι λεπτομέρειες των αλλαγών που προτείνονται περιγράφονται κατωτέρω.

3.1. Γενική προσέγγιση για τις πιστώσεις πληρωμών

Μια σημαντική προσαρμογή συνίσταται στο επίπεδο των πιστώσεων πληρωμών. Στο αρχικό σχέδιο του προϋπολογισμού 2011, η Επιτροπή πρότεινε αύξηση 5,8% για τις πληρωμές, σε σύγκριση με τον προϋπολογισμό για το 2010 βάσει αξιολόγησης των αναγκών σε πληρωμές για τα προγράμματα.

Από τότε οι οικονομικές δυσκολίες που αντιμετωπίζει η Ευρώπη έγιναν πιο εμφανείς, και τα κράτη μέλη κατέληξαν σε γενική συναίνεση σχετικά με την ανάγκη εφαρμογής μέτρων λιτότητας. Ως εκ τούτου, το παρόν νέο σχέδιο προϋπολογισμού προτείνει ένα γενικό επίπεδο πιστώσεων πληρωμών της τάξης των 126,5 δισεκατ. ευρώ, όπως πρότεινε το Συμβούλιο. Κατά τη διάρκεια της συνδιαλλαγής διατυπώθηκαν συγκλίνουσες απόψεις σχετικά με το ότι το εν λόγω ποσό θα μπορούσε να αποτελέσει ουσιαστικό στοιχείο μιας πιθανής σφαιρικής συμφωνίας.

Εν πάση περιπτώσει, η Επιτροπή θα ήθελε επίσης να τονίσει ότι, αντίθετα με τους εθνικούς προϋπολογισμούς, ο προϋπολογισμός της ΕΕ δεν μπορεί ποτέ να παρουσιάζει έλλειμμα και ότι πρέπει να ικανοποιούνται όλα τα αιτήματα για επιστροφές που υποβάλλουν τα κράτη μέλη σε σχέση με την εφαρμογή πολιτικής. Ως προς αυτό, είναι ουσιαστικό να υπάρξει κοινή δήλωση με τα δύο σκέλη της αρμόδιας για τον προϋπολογισμό αρχής που να επιβεβαιώνει ότι είναι έτοιμα να αντιδράσουν αμέσως με διορθωτικό προϋπολογισμό ή με μεταφορές σε περίπτωση ανάγκης.

Για την εκπλήρωση αυτής της απαίτησης, κρίθηκε αναγκαία η μείωση των πιστώσεων πληρωμών, σε σύγκριση με την αρχική πρόταση της Επιτροπής για το σχέδιο προϋπολογισμού του 2011, με την εξής μέθοδο:

Αφού λήφθηκαν υπόψη οι συνέπειες των τροποποιήσεων που προτάθηκαν για μη διαχωριζόμενες πιστώσεις και για ειδικές ενισχύσεις πληρωμών, όπως περιγράφεται λεπτομερώς κατωτέρω στα τμήματα 3.2 και 3.3, η συνολική μείωση σε πιστώσεις πληρωμών, σε σύγκριση με το σχέδιο προϋπολογισμού της Επιτροπής και τις διορθωτικές επιστολές, αναλύθηκε μεταξύ των διαφόρων τομέων ως εξής:

- ένα τρίτο στον τομέα 1β,

- ένα τρίτο στον τομέα 2,

- ένα τρίτο στους τομείς 1α, 3α και 4,

- καμία συνέπεια για τον τομέα 3β.

Οι μειώσεις σε σύγκριση με το επίπεδο των πληρωμών στο εσωτερικό κάθε τομέα, κατανεμήθηκαν αναλογικά σε όλες τις γραμμές του προϋπολογισμού όπου υπάρχουν διαχωριζόμενες πιστώσεις, λαμβανομένων ωστόσο υπόψη ειδικών προσαρμογών για τις οποίες η επιτροπή συνδιαλλαγής εξέφρασε συγκλίνουσες απόψεις, όπως περιγράφεται κατωτέρω στα τμήματα 3.2 και 3.3 και με εξαίρεση τα πρότυπα σχέδια και τις προπαρασκευαστικές δράσεις, τους αποκεντρωμένους οργανισμούς, τις γραμμές του προϋπολογισμού του τομέα 1β στις οποίες δεν επήλθε καμία αλλαγή ως προς τις πληρωμές από τα δύο σκέλη της αρμόδιας για τον προϋπολογισμό αρχής στις αντίστοιχες αναγνώσεις τους του αρχικού σχεδίου του προϋπολογισμού (κυρίως σύγκλιση) και τα προγράμματα Life+ και υγεία των ζώων και των φυτών του τομέα 2, καθώς και το αποθεματικό επείγουσας βοήθειας στον τομέα 4.

3.2 Τομείς δαπανών του δημοσιονομικού πλαισίου

Εξαιρουμένων των οργανισμών (αποκεντρωμένων και εκτελεστικών) και των προτάσεων για πρότυπα σχέδια και προπαρασκευαστικές δράσεις, που περιγράφονται λεπτομερώς στο τμήμα 3.3 κατωτέρω, το νέο σχέδιο προϋπολογισμού περιλαμβάνει τις ακόλουθες τροποποιήσεις ανά τομέα του πολυετούς δημοσιονομικού πλαισίου.

3.2.1 Τομέας 1α — Ανταγωνιστικότητα για την ανάπτυξη και την απασχόληση

Η Επιτροπή προτείνει να αυξηθεί το επίπεδο των πιστώσεων αναλήψεως υποχρεώσεων για ορισμένες δράσεις (βλ. πίνακα) και παράλληλα να διατηρηθεί το ίδιο επίπεδο με το προτεινόμενο στο αρχικό σχέδιο προϋπολογισμού για τις περισσότερες από τις άλλες δράσεις. Οι αυξήσεις αντανακλούν τις προτεραιότητες του Ευρωπαϊκού Κοινοβουλίου σε σχέση με τη Νεολαία, τις ΜΜΕ και την έρευνα.

Τούτο δημιουργεί μια κατάσταση στην οποία το επίπεδο των πιστώσεων αναλήψεως υποχρεώσεων υπερβαίνει το ανώτατο όριο του πολυετούς δημοσιονομικού πλαισίου, και έτσι η Επιτροπή προτείνει να κινητοποιηθεί το μέσο ευελιξίας για ποσό 34 εκατ. ευρώ για τον τομέα 1α.

Σ’αυτόν τον τομέα εφαρμόζεται η γενική μέθοδος για τις πιστώσεις πληρωμών. Εν πάση περιπτώσει, εφόσον το Ευρωπαϊκό Κοινοβούλιο, κατά την ανάγνωσή του, πρότεινε αυξήσεις για να συνοδεύσουν τις αυξήσεις σε αναλήψεις υποχρεώσεων, οι αυξήσεις αυτές συμπεριελήφθησαν στο νέο σχέδιο προϋπολογισμού. Η Επιτροπή επιβεβαιώνει επίσης ποσό 50 εκατ. ευρώ σε πληρωμές για το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ), με την επιφύλαξη των συνολικών μειώσεων που περιγράφονται στο τμήμα 3.1.

σε εκατ. ευρώ

Γραμμή προϋπολογισμού | Τομέας | Αυξήσεις/μειώσεις των πιστώσεων αναλήψεως υποχρεώσεων |

04 03 02 | Έξοδα προκαταρκτικών διαβουλεύσεων μεταξύ συνδικαλιστικών οργανώσεων | 0,45 | 0,5 | + 0,05 |

04 03 03 01 | Εργασιακές σχέσεις και κοινωνικός διάλογος | 16,4 | 16,5 | + 0,1 |

04 03 03 02 | Ενέργειες επιμόρφωσης και ενημέρωσης υπέρ των οργανώσεων εργαζομένων | 16,7 | 17,0 | + 0,3 |

04 03 03 03 | Ενημέρωση, διαβούλευση και συμμετοχή των εκπροσώπων των επιχειρήσεων | 7,3 | 7,5 | + 0,2 |

04 03 04 | Eures (Ευρωπαϊκές Υπηρεσίες Απασχόλησης) | 19,5 | 20,5 | + 1,0 |

08 13 01 | Ικανότητες — Έρευνα προς όφελος των μικρών και μεσαίων επιχειρήσεων (ΜΜΕ) | 221,1 | 223,1 | + 2,0 |

09 02 01 | Διαμόρφωση και υλοποίηση της πολιτικής της ΕΕ στον τομέα των ηλεκτρονικών επικοινωνιών | 2,4 | 4,0 | + 1,6 |

12 02 02 | Πρόγραμμα Solvit και σχέδιο δράσης για τις υπηρεσίες υποστήριξης της ενιαίας αγοράς | p.m. | 1,3 | + 1,3 |

15 02 02 | Erasmus Mundus | 94,5 | 96,5 | + 2,0 |

15 02 22 | Πρόγραμμα για τη διά βίου μάθηση | 1 009,7 | 1 027,7 | + 18,0 |

15 05 77 | Άνθρωποι | 754,4 | 764,4 | + 10,0 |

24 02 01 | Επιχειρησιακά προγράμματα για την καταπολέμηση της απάτης | 14,2 | 15,0 | + 0,8 |

32 04 06 | Πρόγραμμα πλαίσιο για την ανταγωνιστικότητα και την καινοτομία — Πρόγραμμα «Ευφυής ενέργεια – Ευρώπη» | 104,5 | 114,5 | + 10,0 |

32 06 01 | Έρευνα με αντικείμενο την ενέργεια | 157,7 | 167,7 | + 10,0 |

Μερικό σύνολο | Ενισχύσεις | + 67,4 |

Prince — Επικοινωνία σχετικά με την οικονομική και νομισματική ένωση, συμπεριλαμβανομένου και του ευρώ | 6,5 | 5,5 | - 1,0 |

02 04 | Ενίσχυση στο Κέντρο Βιομηχανικής Συνεργασίας ΕΕ-Ιαπωνίας και συμμετοχή σε διεθνείς ομάδες μελέτης | 2,45 | 2,15 | - 0,3 |

12 02 01 | Δημιουργία και ανάπτυξη της εσωτερικής αγοράς | 8,8 | 8,4 | - 0,4 |

26 02 01 | Διαδικασίες σύναψης και δημοσίευσης συμβάσεων δημοσίων προμηθειών, έργων και υπηρεσιών | 15,2 | 14,4 | - 0,8 |

Μερικό σύνολο | Μειώσεις | - 2,5 |

Σύνολο | + 64,9 |

3.2.2 Τομέας 1β — Συνοχή για την ανάπτυξη και την απασχόληση

Το επίπεδο των πιστώσεων αναλήψεως υποχρεώσεων παραμένει αμετάβλητο σε σύγκριση με το αρχικό σχέδιο του προϋπολογισμού με μία εξαίρεση: ένα νέο άρθρο του προϋπολογισμού 13 03 31 «Τεχνική βοήθεια και διάδοση πληροφοριών για τη στρατηγική της ΕΕ για την περιοχή της Βαλτικής Θάλασσας και βελτιωμένη γνώση της στρατηγικής για μακροπεριφέρειες», το οποίο δημιουργείται για ποσό 2,5 εκατ. ευρώ σε αναλήψεις υποχρεώσεων (όχι πληρωμές).

Οι πιστώσεις πληρωμών προσαρμόστηκαν ούτως ώστε να τηρηθεί το όριο των 126,5 δισεκατ. ευρώ για το συνολικό σχέδιο του προϋπολογισμού. Είναι ιδιαίτερα σημαντικό γι’αυτόν τον τομέα να επιβεβαιωθεί η κοινή δήλωση που αναφέρεται στο τμήμα 3.1 ανωτέρω, ώστε να γίνουν αμέσως διαθέσιμες συμπληρωματικές πιστώσεις εάν παραστεί ανάγκη.

3.2.3 Τομέας 2 — Διατήρηση και διαχείριση των φυσικών πόρων

Η προσεκτική ανάλυση των αναγκών που διεξήγαγε η Επιτροπή στο αρχικό της σχέδιο προϋπολογισμού, που εν συνεχεία αναπροσαρμόστηκε με τη διορθωτική επιστολή 3/2011, αποτελεί το σημείο έναρξης για τη νέα πρόταση. Η νέα πρόταση ενσωματώνει ορισμένες προτεραιότητες του Ευρωπαϊκού Κοινοβουλίου, όπως τις ενισχύσεις για τα προγράμματα Χορήγηση γάλακτος στους μαθητές, Life+, την Κοινοτική Υπηρεσία Ελέγχου της Αλιείας και την Υγεία των ζώων , ενώ περιλαμβάνει εν μέρει τη θέση του Συμβουλίου σχετικά με την εκκαθάριση λογαριασμών . Αυτές οι προσαρμογές παρατίθενται στον πίνακα που ακολουθεί.

Για τις μη διαχωριζόμενες πιστώσεις, οι πληρωμές καθορίζονται στο ίδιο επίπεδο με τις αναλήψεις υποχρεώσεων. Για άλλες γραμμές του προϋπολογισμού, ακολουθείται η γενική μέθοδος για τις πληρωμές (βλ. τμήμα 3.1 ανωτέρω).

σε εκατ. ευρώ

Γραμμή προϋπολογισμού | Τομέας | Αυξήσεις/μειώσεις των πιστώσεων αναλήψεως υποχρεώσεων |

Αρχικό σχέδιο προϋπολογισμού 2011 | Νέο σχέδιο προϋπολογισμού 2011 | Διαφορά |

05 02 12 08 | Χορήγηση γάλακτος στους μαθητές | 80,0 | 90,0 | + 10,0 |

07 03 07 | LIFE+ (Χρηματοδοτικό μέσο για το περιβάλλον — 2007-2013) | 298,3 | 305,0 | + 6,7 |

11 07 01 | Στήριξη για τη διαχείριση αλιευτικών πόρων (συλλογή βασικών δεδομένων) | 46,0 | 48,0 | + 2,0 |

11 08 05 02 | Κοινοτική Υπηρεσία Ελέγχου της Αλιείας (ΚΥΕΑ) — Συνεισφορά στον τίτλο 3 | 1,501 | 5,501 | + 4,0 |

17 04 01 01 | Προγράμματα εξάλειψης και παρακολούθησης των ζωικών ασθενειών καθώς και παρακολούθησης της φυσικής κατάστασης των ζώων που μπορούν να παρουσιάσουν κίνδυνο για τη δημόσια υγεία που συνδέεται με εξωτερικό παράγοντα — Νέες ενέργειες | 260,0 | 270,0 | + 10,0 |

Μερικό σύνολο | Ενισχύσεις | + 32,7 |

05 07 01 06 | Λογιστική εκκαθάριση λογαριασμών προηγουμένων χρήσεων όσον αφορά τις δαπάνες επιμερισμένης διαχείρισης στο πλαίσιο του ΕΓΤΠΕ, τμήμα Εγγυήσεων (προηγούμενα μέτρα) και στο πλαίσιο του ΕΓΤΕ | -72,0 | -272,0 | - 200,0 |

Μερικό σύνολο | Μειώσεις | - 200,0 |

Σύνολο | - 167,3 |

Αυτό το σχέδιο προϋπολογισμού περιλαμβάνει επίσης 540 εκατ. ευρώ εσόδων για ειδικό προορισμό για το ΕΓΤΕ που μεταφέρονται από το 2010 στο 2011. Το ποσό αυτό είναι υψηλότερο από το ποσό των 210 εκατ. ευρώ το οποίο είχε προβλεφθεί στη διορθωτική επιστολή 3/2011 του αρχικού σχεδίου προϋπολογισμού του 2011 λόγω της μειωμένης χρήσης των εσόδων για ειδικό προορισμό που προέκυψαν κατά το 2010 κατά την εκτέλεση του προϋπολογισμού του 2010. Κατά συνέπεια, αυτά τα συμπληρωματικά έσοδα για ειδικό προορισμό που μεταφέρονται από το 2010 στο 2011 περιορίζουν την ανάγκη για πιστώσεις στις γραμμές του προϋπολογισμού 05 02 08 03 ( Επιχειρησιακά ταμεία οργανώσεων παραγωγών ) και 05 03 01 01 ( Καθεστώς ενιαίας ενίσχυσης - SPS ) κατά 330 εκατ. ευρώ. Η μείωση των πιστώσεων σ’αυτές τις γραμμές έχει ως συνέπεια την αύξηση του αδιάθετου περιθωρίου που είναι διαθέσιμο το 2011 στον τομέα 2 με το ίδιο ποσό.

3.2.4 Τομέας 3α — Ελευθερία, ασφάλεια και δικαιοσύνη

Η πρόταση της Επιτροπής παραμένει σχεδόν η ίδια, με τις ακόλουθες τροποποιήσεις:

σε εκατ. ευρώ

Γραμμή προϋπολογισμού | Τομέας | Αυξήσεις/μειώσεις των πιστώσεων αναλήψεως υποχρεώσεων |

18 05 08 | Πρόληψη, ετοιμότητα και διαχείριση των συνεπειών της τρομοκρατίας | 23,1 | 24,1 | + 1,0 |

18 07 03 | Πρόληψη των ναρκωτικών και σχετική ενημέρωση | 3,0 | 4,0 | + 1,0 |

Μερικό σύνολο | Ενισχύσεις | + 4,35 |

18 01 04 14 | Αστική δικαιοσύνη — Δαπάνες για τη διοικητική διαχείριση | 0,3 | 0,25 | - 0,05 |

18 02 11 01 | Οργανισμός για τη λειτουργική διαχείριση μεγάλων πληροφοριακών συστημάτων στον τομέα της ελευθερίας, ασφάλειας και δικαιοσύνης — Συνεισφορά στους τίτλους 1 και 2 | 10,3 | 5,15 | - 5,15 |

18 03 05 | Ευρωπαϊκό Δίκτυο Μετανάστευσης | 8,0 | 7,5 | -0,5 |

Μερικό σύνολο | Μειώσεις | - 5,7 |

Σύνολο | - 1,35 |

Οι πληρωμές σε σχέση με τις προαναφερόμενες γραμμές του προϋπολογισμού παραμένουν αμετάβλητες με εξαίρεση τις θέσεις 18 01 04 14 και 18 02 11 01 του προϋπολογισμού, για τις οποίες οι πιστώσεις πληρωμών μειώνονται κατά το ίδιο ποσό που αντιστοιχεί στη μείωση των αναλήψεων υποχρεώσεων.

3.2.5 Τομέας 3β — Ιθαγένεια

Οι πιστώσεις αναλήψεως υποχρεώσεων καθορίζονται στο επίπεδο που προτάθηκε στο αρχικό σχέδιο του προϋπολογισμού, με ορισμένες αυξήσεις, που αντανακλούν τις προτεραιότητες του Ευρωπαϊκού Κοινοβουλίου όσον αφορά τη Νεολαία και τις επικοινωνίες:

σε εκατ. ευρώ

Γραμμή προϋπολογισμού | Τομέας | Αυξήσεις/μειώσεις των πιστώσεων αναλήψεως υποχρεώσεων |

Αρχικό σχέδιο προϋπολογισμού 2011 | Νέο σχέδιο προϋπολογισμού 2011 | Διαφορά |

15 05 06 | Ειδικές ετήσιες εκδηλώσεις | p.m. | 4,0 | + 4,0 |

15 05 55 | Νεολαία σε δράση | 126,1 | 129,1 | + 3,0 |

16 03 01 | Κέντρα μετάδοσης πληροφοριών | 12,6 | 13,58 | + 0,98 |

Μερικό σύνολο | Ενισχύσεις | + 7,98 |

Σύνολο | + 7,98 |

Οι αντίστοιχες συμπληρωματικές πιστώσεις πληρωμών καθορίζονται στο 50% των ενισχύσεων σε αναλήψεις υποχρεώσεων, με εξαίρεση το άρθρο 15 05 06 του προϋπολογισμού για το οποίο οι πληρωμές καθορίζονται στο ίδιο επίπεδο με τις αναλήψεις υποχρεώσεων.

3.2.6 Τομέας 4 — Η ΕΕ ως παγκόσμιος παράγων

Η Επιτροπή προτείνει ορισμένες στοχοθετημένες ενισχύσεις που αντανακλούν τις προτεραιότητες της αρμόδιας για τον προϋπολογισμό αρχής. Η σημαντικότερη αλλαγή αφορά την Παλαιστίνη για την οποία προτείνεται συμπληρωματικό ποσό 100 εκατ. ευρώ. Αυτές οι τροποποιήσεις δημιουργούν μια κατάσταση στην οποία το επίπεδο των πιστώσεων αναλήψεως υποχρεώσεων υπερβαίνει το ανώτατο όριο του πολυετούς δημοσιονομικού πλαισίου, και έτσι η Επιτροπή προτείνει να κινητοποιηθεί το μέσο ευελιξίας για ποσό 71 εκατ. ευρώ για τον τομέα 4, ώστε να καλυφθούν οι συμπληρωματικές ανάγκες για την Παλαιστίνη.

Με την επιφύλαξη της εφαρμογής της γενικής μεθόδου που αναφέρεται στο τμήμα 3.1 ανωτέρω, οι πιστώσεις πληρωμών για την Παλαιστίνη αυξάνονται επίσης κατά 100 εκατ. ευρώ ενώ για τις άλλες γραμμές, για τις οποίες αυξάνονται οι αναλήψεις υποχρεώσεων, οι πληρωμές διατηρούνται στο επίπεδο του αρχικού σχεδίου του προϋπολογισμού. Η Επιτροπή προτείνει επίσης να περιοριστούν οι πληρωμές για το αποθεματικό επείγουσας βοήθειας σε 100 εκατ. ευρώ, σύμφωνα με τον διαφαινόμενο συμβιβασμό στην επιτροπή συνδιαλλαγής.

σε εκατ. ευρώ

Γραμμή προϋπολογισμού | Τομέας | Αυξήσεις/μειώσεις των πιστώσεων αναλήψεως υποχρεώσεων |

15 02 27 02 | Ευρωπαϊκό Ίδρυμα Επαγγελματικής Εκπαίδευσης — Συνεισφορά στον τίτλο 3 | 5,5 | 6,0 | + 0,5 |

19 04 03 | Παρακολούθηση των εκλογών | 34,1 | 38,0 | + 3,9 |

19 08 01 02 | Χρηματοδοτική βοήθεια της ευρωπαϊκής πολιτικής γειτονίας και εταιρικής σχέσης για την Παλαιστίνη, την ειρηνευτική διαδικασία και την UNRWA | 200,0 | 300,0 | + 100,0 |

19 08 01 03 | Χρηματοδοτική βοήθεια της ευρωπαϊκής πολιτικής γειτονίας και εταιρικής σχέσης για την Ανατολική Ευρώπη | 555,4 | 556,4 | + 1,0 |

19 09 01 | Συνεργασία με τις αναπτυσσόμενες χώρες της Λατινικής Αμερικής | 362,8 | 377,8 | + 14,5 |

19 10 01 01 | Συνεργασία με τις αναπτυσσόμενες χώρες της Ασίας | 528,8 | 543,8 | + 15,0 |

21 02 01 | Επισιτιστική ασφάλεια | 241,8 | 243,8 | + 2,0 |

21 03 01 | Μη κρατικοί φορείς στην ανάπτυξη | 192,7 | 193,7 | + 1,0 |

21 05 01 01 | Υγεία | 30,6 | 32,6 | + 2,0 |

22 02 07 03 | Χρηματοδοτική στήριξη με σκοπό την ενθάρρυνση της οικονομικής ανάπτυξης της τουρκοκυπριακής κοινότητας | 25,0 | 28,0 | + 3,0 |

23 03 06 | Παρεμβάσεις πολιτικής προστασίας σε τρίτες χώρες | 4,0 | 9,0 | + 5,0 |

Μερικό σύνολο | Ενισχύσεις | + 148,9 |

01 03 02 | Μακροοικονομική συνδρομή | 114,9 | 104,9 | - 10,0 |

19 11 03 | Η Ευρωπαϊκή Ένωση στον κόσμο | 5,0 | 4,0 | - 1,0 |

Μερικό σύνολο | Μειώσεις | - 11,0 |

Σύνολο | + 137,9 |

3.2.7 Τομέας 5 — Διοίκηση

Το προτεινόμενο νέο σχέδιο προϋπολογισμού δεν περιλαμβάνει τις πιστώσεις που αφορούν την εκκρεμούσα προσαρμογή των αποδοχών του 2009 (1,85%) για όλα τα θεσμικά όργανα, έως ότου εκδοθεί η νέα απόφαση του Συμβουλίου μετά την απόφαση του Δικαστηρίου στις 24 Νοεμβρίου 2010 υπέρ της Επιτροπής. Σχέδιο διορθωτικού προϋπολογισμού θα υποβληθεί το 2011. Εν τω μεταξύ, ένα επαρκές περιθώριο κάτω από το ανώτατο όριο του τομέα 5 θα παραμείνει αχρησιμοποίητο. Το σχέδιο συμβιβασμού κατά τη συνδιαλλαγή περιελάμβανε ένα σχέδιο κοινής δήλωσης με ανάληψη υποχρέωσης και των δύο σκελών της αρμόδιας για τον προϋπολογισμό αρχής για ταχεία έγκριση διορθωτικού προϋπολογισμού στην περίπτωση που το Δικαστήριο αποφασίσει υπέρ της αντίστοιχης αύξησης των αποδοχών. Η Επιτροπή θεωρεί την έγκριση αυτής της δήλωσης ως απαραίτητο στοιχείο τελικής συμφωνίας του προϋπολογισμού για το 2011.

Επιπλέον, οι πιστώσεις για τις αποδοχές και τις συντάξεις έχουν αναθεωρηθεί προς τα κάτω για όλα τα θεσμικά όργανα σε σχέση με την προσαρμογή των αποδοχών του 2010, γεγονός που αντανακλά τις πιο πρόσφατες εκτιμήσεις ανώτατου ορίου 0,7%.

Για την Επιτροπή, το νέο σχέδιο προϋπολογισμού στηρίζεται στη θέση μετά τη διορθωτική επιστολή 1/2011 (Ευρωπαϊκή Υπηρεσία Εξωτερικής Δράσης), με εξαίρεση τις γραμμές του προϋπολογισμού xx 01 02 11 02 (Έξοδα διασκέψεων και συνεδριάσεων) και xx 01 02 11 03 (Συνεδριάσεις των επιτροπών), όπου, με διάθεση συμβιβασμού, οι πιστώσεις καθορίζονται στο χαμηλότερο επίπεδο που συμφωνήθηκε από κοινού από τα δύο σκέλη της αρμόδιας για τον προϋπολογισμό αρχής στις αντίστοιχες αναγνώσεις τους.

Για τα θεσμικά όργανα πλην της Επιτροπής, αφού λήφθηκαν υπόψη οι διορθώσεις για τις αποδοχές, το νέο σχέδιο προϋπολογισμού αντανακλά την ανάγνωση του Ευρωπαϊκού Κοινοβουλίου, εκτός για ό,τι αφορά το Συμβούλιο, όπου ακολουθείται η θέση του ιδίου του Συμβουλίου μετά τη διορθωτική επιστολή 1/2011 (Ευρωπαϊκή Υπηρεσία Εξωτερικής Δράσης).

Όσον αφορά τα θεσμικά όργανα πλην του Ευρωπαϊκού Κοινοβουλίου, του Συμβουλίου και της Επιτροπής, οι συμπληρωματικές θέσεις σε συνάρτηση με το 2010 έχουν ως εξής: Δικαστήριο της Ευρωπαϊκής Ένωσης (+29), Ευρωπαϊκή Οικονομική και Κοινωνική Επιτροπή (+11), Επιτροπή των Περιφερειών (+18), Ευρωπαίος Διαμεσολαβητής (+1) και Ευρωπαίος Επόπτης Προστασίας Δεδομένων (+2).

3.3. Οριζόντια θέματα

3.3.1 Αποκεντρωμένοι οργανισμοί

Η συνεισφορά της ΕΕ (τόσο σε πιστώσεις αναλήψεως υποχρεώσεων όσο και σε πιστώσεις πληρωμών) και ο αριθμός των θέσεων για τους αποκεντρωμένους οργανισμούς καθορίζονται στο επίπεδο που πρότεινε η Επιτροπή στο αρχικό σχέδιο προϋπολογισμού, όπως τροποποιήθηκε με τη διορθωτική επιστολή 2/2011, με τις ακόλουθες εξαιρέσεις:

- Για τη θέση του προϋπολογισμού 15 02 27 02 Ευρωπαϊκό Ίδρυμα Επαγγελματικής Εκπαίδευσης — Επιδότηση στον τίτλο 3 υπό τον τομέα 4, προτείνεται ενίσχυση 0,5 εκατ. ευρώ σε αναλήψεις υποχρεώσεων και σε πληρωμές.

- Για τη θέση του προϋπολογισμού 11 08 05 02 Κοινοτική Υπηρεσία Ελέγχου της Αλιείας (ΚΥΕΑ) — Επιδότηση στον τίτλο 3 υπό τον τομέα 2, προτείνεται ενίσχυση 4 εκατ. ευρώ σε αναλήψεις υποχρεώσεων.

Σε σύγκριση με το αρχικό σχέδιο του προϋπολογισμού και όπως συμφωνήθηκε από κοινού από τα δύο σκέλη της αρμόδιας για τον προϋπολογισμό αρχής στις αντίστοιχες αναγνώσεις τους του αρχικού σχεδίου του προϋπολογισμού:

- υπάρχει μια συμπληρωματική θέση λιγότερη για την Eurojust,

- οι πιστώσεις για τον Οργανισμό για τη λειτουργική διαχείριση μεγάλων πληροφοριακών συστημάτων στον τομέα της ελευθερίας, ασφάλειας και δικαιοσύνης μειώνονται κατά το ήμισυ.

3.3.2 Εκτελεστικοί οργανισμοί

Η συνεισφορά της ΕΕ (σε πιστώσεις αναλήψεως υποχρεώσεων και σε πιστώσεις πληρωμών) και ο αριθμός των θέσεων για τους εκτελεστικούς οργανισμούς καθορίζονται στο επίπεδο που προτάθηκε στο σχέδιο προϋπολογισμού του Ιουνίου.

3.3.3 Πρότυπα σχέδια και προπαρασκευαστικές δράσεις

Στο νέο σχέδιο προϋπολογισμού προτείνεται συνολική δέσμη 46 πρότυπων σχεδίων και προπαρασκευαστικών δράσεων (ΠΣ/ΠΔ) για συνολικό ποσό 72,7 εκατ. ευρώ σε πιστώσεις αναλήψεως υποχρεώσεων. Περιλαμβάνονται όλα τα ΠΣ/ΠΔ που πρότειναν το Ευρωπαϊκό Κοινοβούλιο, το Συμβούλιο και η Επιτροπή.

Όταν φαίνεται ότι ένα πρότυπο σχέδιο ή μια προπαρασκευαστική δράση καλύπτεται από υπάρχουσα νομική βάση, η Επιτροπή μπορεί να εκτελέσει την εν λόγω δράση στο πλαίσιο της σχετικής νομικής βάσης και να προτείνει τη μεταφορά πιστώσεων στην αντίστοιχη γραμμή του προϋπολογισμού κατά τη διάρκεια του έτους.

Οι πιστώσεις πληρωμών για όλα τα νέα πρότυπα σχέδια και τις προπαρασκευαστικές δράσεις καθορίζονται σε ανώτατο όριο 50% των αντίστοιχων αναλήψεων υποχρεώσεων. Λαμβάνεται υπόψη το αρχικό ποσό που προτάθηκε εάν είναι χαμηλότερο από το 50% των αναλήψεων υποχρεώσεων. Για τα υπάρχοντα ΠΣ/ΠΔ που πρέπει να παραταθούν στο 2011, το επίπεδο των πληρωμών είναι εκείνο που καθορίστηκε στο αρχικό σχέδιο προϋπολογισμού.

Η νέα προπαρασκευαστική δράση σχετικά με τη «Στήριξη της διαμεσολάβησης της ΕΕ» μεταφέρεται στη θέση 2 2 3 8 του προϋπολογισμού στο τμήμα Χ — Ευρωπαϊκή Υπηρεσία Εξωτερικής Δράσης.

3.3.4 Παρατηρήσεις του προϋπολογισμού

Με εξαίρεση τις συμπληρωματικές παρατηρήσεις για τη γραμμή XX 01 02 11, επήλθε συμφωνία για όλες τις τυπικές τροποποιήσεις που εισήγαγε το Ευρωπαϊκό Κοινοβούλιο ή το Συμβούλιο στις αντίστοιχες αναγνώσεις τους, με την προϋπόθεση ότι δεν μπορούν να τροποποιήσουν ή να επεκτείνουν το πεδίο ισχύουσας νομικής βάσης.

3.3.5 Νέες γραμμές προϋπολογισμού

Η ονοματολογία του προϋπολογισμού όπως προτάθηκε από την Επιτροπή στο αρχικό της σχέδιο προϋπολογισμού και στις τρεις διορθωτικές επιστολές παραμένει αμετάβλητη. Επιπλέον προτείνονται νέες γραμμές του προϋπολογισμού για να τακτοποιηθεί η δέσμη πρότυπων σχεδίων και προπαρασκευαστικών δράσεων.

Επίσης, η αρχική ονοματολογία για την ΚΕΠΠΑ τροποποιείται ως εξής:

- 19 03 01 01 — Αποστολή επιτήρησης στη Γεωργία

- 19 03 01 02 — EULEX Κοσσυφοπέδιο

- 19 03 01 03 — EUPOL Αφγανιστάν

- 19 03 01 04 — Άλλα μέτρα και δράσεις διαχείρισης της κρίσης.

3.3.6 Αποθεματικά

Σε πλήρη συμφωνία με το άρθρο 43 παράγραφος 1 του δημοσιονομικού κανονισμού, αποθεματικά καθορίζονται ειδικότερα σε γραμμές για τις οποίες δεν έχει ακόμη εγκριθεί νομική βάση.

4. Συγκεφαλαιωτικές Παρατηρήσεις

Προτείνοντας νέο σχέδιο προϋπολογισμού 2011 που ενσωματώνει τα στοιχεία συμβιβασμού στα οποία κατέληξε η επιτροπή συνδιαλλαγής, η Επιτροπή δημιουργεί τις προϋποθέσεις για την ταχεία έγκριση του προϋπολογισμού 2011, χωρίς να γίνει προσφυγή σε νέα περίοδο συνδιαλλαγής.

Η έγκαιρη έγκριση και θέση σε ισχύ του προϋπολογισμού 2011 είναι ζωτικής σημασίας για να εξασφαλιστεί η ορθή εφαρμογή των πολιτικών και προγραμμάτων της Ευρωπαϊκής Ένωσης. Η Επιτροπή θα καταβάλει κάθε δυνατή προσπάθεια για την υλοποίηση αυτού του στόχου.

5. Σχέδιο προϋπολογισμού 2011 ανά τομέα του δημοσιονομικού πλαισίου

5.1 Σχέδιο προϋπολογισμού 2011 ανά τομέα του δημοσιονομικού πλαισίου (σωρευτική κατάσταση)

Τομέας | Προϋπολογισμός | Δημοσιονομικό πλαίσιο | Νέο σχέδιο προϋπολογισμού | Διαφορά | Διαφορά |

2010 (1) | 2011 | 2011 | 2011 / 2010 | 2011 – 2010 |

(1) | (2) | (3) | (3 / 1) | (3 – 1) |

ΣΕ EUR | ΣΕ EUR | ΣΕ EUR | % | ΣΕ EUR |

[pic]

5.2 Σχέδιο προϋπολογισμού 2011 ανά τομέα του δημοσιονομικού πλαισίου (λεπτομερής κατάσταση)

Τομέας | Προϋπολογισμός | Δημοσιονομικό πλαίσιο | Νέο σχέδιο προϋπολογισμού | Διαφορά | Διαφορά |

2010 (1) | 2011 | 2011 | 2011 / 2010 | 2011 – 2010 |

(1) | (2) | (3) | (3 / 1) | (3 – 1) |

ΣΕ EUR | ΣΕ EUR | ΣΕ EUR | % | ΣΕ EUR |

[1] ΕΕ L 248 της 16.9.2002, σ. 1.

[2] COM (2010) 300 της 15.6.2010

[3] SEC(2010) 1064 της 15.9.2010

[4] SEC(2010) 1199 της 11.10.2010

[5] COM(2010) 601 της 20.10.2010.

[6] COM (2010) 300 της 15.6.2010

[7] Το περιθώριο του τομέα 1α δεν λαμβάνει υπόψη τις πιστώσεις που αφορούν το Ευρωπαϊκό Ταμείο Προσαρμογής στην Παγκοσμιοποίηση (500 εκατ. ευρώ).

[8] Το περιθώριο του τομέα 4 δεν λαμβάνει υπόψη τις πιστώσεις που αφορούν το Αποθεματικό Επείγουσας Βοήθειας (253,9 εκατ. ευρώ).

[9] Για τον υπολογισμό του περιθωρίου υπό το ανώτατο όριο για τον τομέα 5, λαμβάνεται υπόψη η υποσημείωση αριθ. 1 του δημοσιονομικού πλαισίου 2007-2013 που αφορά ποσό 82 εκατ. ευρώ για τις εισφορές του προσωπικού στο συνταξιοδοτικό καθεστώς. Το ύψος δαπανών για το 2011 που έχει ληφθεί υπόψη ως προς τα υπόλοιπα θεσμικά όργανα βασίζεται στις τελευταίες διαθέσιμες εκτιμήσεις.

[10] Βελτίωση της περιβαλλοντικής ολοκλήρωσης στο πλαίσιο της συνεργασίας για την ανάπτυξη, SEC(2010) 1064 της 15.9.2010.

[11] Βελτίωση της περιβαλλοντικής ολοκλήρωσης στο πλαίσιο της συνεργασίας για την ανάπτυξη, SEC(2010) 1199 της 11.10.2010.

[12] COM(2010) 601 της 20.10.2010.